Erling Okkenhaug

Erling Okkenhaug (født 1951) er en norsk aktivist som har engasjert seg i diskusjoner om byutvikling flere steder i Norge. Okkenhaug har arrangert  plansmier for å utarbeide planer for stedsutvikling, ofte som alternativ til planer som utbyggere lanserer.

Okkenhaug ble stedsaktivist etter å ha jobbet med å formidle Oslo kommunes planer for utbygging av  Grønland og  Vaterland i 1985. I jobben med å presentere prosjekter som Oslo Plaza, Galleri Oslo og Oslo Bussterminal konkluderte han at byggene skadet byen og han startet i stedet Allgrønn i 1990 for å sikre human byutvikling. I ettertid har Galleri Oslo blitt kåret til Oslos styggeste bygg.

Okkenhaug har særlig engasjert seg i Risør hvor utbyggere ønsket å bygge funkisblokker på Holmen, et tidligere verftsområde i innseilingen til byen. Okkenhaug mener sørlandsbyene blir ødelagt av brutal arkitektur som ikke tar hensyn til lokal byggeskikk. Okkenhaug ble portrettert i dokumentarfilmen Sørlandsrefseren som ble vist på NRK, og Fortidsminneforeningen arrangerte visning av filmen med påfølgende debatt 40 steder i Norge.

Bibliografi 
 Ledige gener: dikt (Metope, 1987)
 Illustrasjoner i Ungkarsboka (Samlaget, 1990)
 sammen med Thomas Wollnick: Virkelige Norway : a more real ordbok with the hallingspark (eget forlag, 1993)

Referanser 

Norske kulturvernere
Norske aktivister